شەفەق نیوز/ عەمید
دیار شەوکەت گ وەڕێۆبەر پۆلیس خانەقین، ئمڕوو جمعە، ئاشکرای دەسگیرکردن بڕێ لە چالاکوانەیل
خۆپیشاندانەیل خانەقین کرد، و دیاری کرد ک کارەکە پەیەدوەنی وە خۆپیشاندان نەیرێد،
ولێ وە سکاڵایگ دادوەری وە توومەت دەسدریژی لەبان ئەفسریگ لە ئەمن نیشتمانی لە مانگ
گوزەیشتە.
شەوکەت ئەرا ئاژانس
شەفەق نیوز وت: ئەفسەریگ لە ئەمن نیشتمانی لە مانگیگ وەرجە ئیسە روی وەرەەوام خوەی
کردوێد، و لە مەوقەی رەدبوینی لە ناوچەی بەختیاری 
خۆپیشاندەرەیل ری لەلی گردن و نەیشتن بچوودە دەوامەگەی و قسەی تون وەپی کردنە،
ک هیشت ئەفسەرەگە سکاڵایگ دادوەری لەبانیان تۆمار بکەێد و لەبان ئەوە دەسگیر کریان.
شەوکەت وتیش؛ ئەو
قسەیلەگ لەبان ماڵپەڕەیل پەیوەندیە کۆمەڵایەتیەکان م باس دەسگیرکردنیان وە توومەت خۆپیشاندان
کەن راس نیین، و دووپات کرد ک باوەتەگە دادوەریە و خۆپیشاندەرەیلە لە مەوقەی دەرچگن
یاداشت دەسگیرکردنیان خوەیان دانە دەس.
